כ"ז בתשרי, התשע"ח

‏16/10/2017

סימוכין:73810717

מס' פניה:605644

ענת אילוז

תאריך פתיחה:

(בתשובתך ציין מספר פניה)

לכבוד

גל קלינסקי, התנועה לחופש המידע

סעדיה גאון 26

תל אביב - יפו

galkalinsky1@gmail.com

שלום רב,

הנדון: פנייתך בנוגע לפיקוח על מפעלי מזון

במענה לפנייתך, להלן המידע שנמסר לי מהמחוזות השונים:

1. במענה לסעיף 1 לפנייתך, להלן המידע שיש בידי בשלב זה:

|  |  |
| --- | --- |
| מחוז | מספר ביקורות בשנת 2017 (ינואר עד מאי, כולל) |
| ירושלים | 1,576 |
| חיפה | 389 |
| דרום | 1,037 |
| מרכז | אשלים עם קבלת הנתון |
| צפון | 1,325 |
| תל אביב | 1,660 |
| אשקלון | 1,222 |

1. בכל הנוגע ליתר המידע שביקשת בסעיף 1 לפנייתך והמידע הנוסף בסעיף 2 לפנייתך – גם לאחר צמצום הפנייה, נוכח העובדה שלמשרד אין מערכת ממוחשבת לעניין זה, מדובר בבקשה הדורשת הקצאת משאבים בלתי סבירה. כפי שניתן לראות, במרבית המחוזות מדובר באלפי ביקורות. נוכח האמור, היענות לבקשתך כלשונה תחייב הקצאת משאבים בלתי סבירה כמשמעותה בסעיף 8(1) לחוק חופש המידע, ולכן אין באפשרותנו למסור את המידע. יחד עם זאת, להלן המידע שעובדי המשרד פעלו לאיסופו על מנת להיענות באופן מקסימלי לפנייתך.

מספר השימועים למפעלי מזון בשנת 2016

|  |  |  |
| --- | --- | --- |
|  | **שם המפעל** | **תוצאת השימוע בתמצית** |
| מחוז ירושלים | שליידר לבורטוריס | התראה על אי חידוש רישיון |
| מעדני מיקי | התראה על אי חידוש רישיון |
| מחוז חיפה | פלח הרימון | צו הפסקה מנהלי, הגשת כתב אישום, צו סגירה שיפוטי מותנה |
| מחלבת פסגת הכרמל | תיקון ליקויים |
| סלטי ג'ת | צו הפסקה מנהלי |
| קינמון בולונג'רי בע"מ | הפסקת ייצור מוצרים רגישים + תיקון ליקויים |
| ברייט איט פסטלונה בע"מ | צו הפסקה מנהלי |
| עסק ליצור תוספי תזונה ותרופות –חליל יאסין | צו הפסקה מנהלי, סגירת העסק |
| מאפית אסחאק | צו הפסקה מנהלי |
| מעדני סוואס | בעל העסק הצהיר שהופסק ייצור |
| מאפית אלכרם | צו סגירה, סגירת העסק |
| מחוז דרום | קיטרינג שיר בן רח' מאיר ניסנמן 3 ב"ש | 10.3.16: בעקבות חריגת של ליסטריה במזון, נערך שימוע עם רופא המחוז. בהמשך לאחר קבלת תוצאות בדיקות תקינות מהעסק, הוא קיבל אישור להמשיך לייצר תוך המשך מעקב אודות מערך הבטחת האיכות כולל ניהול סיכונים וביצוע פעולות מתקנות |
| מטעמי הבית בכרמים, קיבוץ כרמים | 6.4.16: בעקבות חריגות במצב התברואי ובמוצרים נערך שימוע שבסופו לא חודש רישיון היצרן. היצרן תיקן את הליקויים, ורישיון היצרן חודש |
| א. אדמה דניאל ואיל בורהני ניר חן 8 | 26.5.16: בעקבות ש.ח הדברה שנתגלו בעשבי תיבול וירקות עליים המשווק זומן לשימוע לפני הגשת תביעה משפטית. בסופו של דבר החריגות נותבו לקנס מינהלי. |
| מחוז  צפון  מחוז  צפון – המשך  מחוז  צפון - המשך | מפעל בלדי בע"מ, קבוץ מזרע | 31.1.2016 – בעקבות ליקויים שנמצאו וטרם טופלו נערך שימוע בו סוכם כי המפעל יעביר את כל המסמכים שנדרשים המעידים על תיקון הליקויים וליקויים אחרים יתוקנו באופן מיידי (היעדר סימון וליקויים תברואתיים). |
| קייטרינג מגדל אור, מגדל העמק | 14.11.2016 – שימוע נדרש לאחר שבבקרה חוזרת לחידוש רישיון יצרן ההתרשמות הייתה שחלה התדרדרות ברמה התחזוקתית. סוכם כי לאור מורכבות המקום תתאפשר בשלב זה פעילות מוגבלת ללא שימוש במחסן חומרי גלם ואריזות, בחלוף 3 ימים העסק ייסגר לצורך תיקון מרבית הליקויים ולאחר מכן תתבצע ביקורת נוספת לקבלת החלטה על המשך פעילות העסק. |
| רושדי תעשיות בע"מ | 28.8.2016 – הועלו מספר ליקויים, גם מבחינת ניהול סיכונים והליכי בקרה. הוצגה תכנית המפעל המפורטת לתיקון הליקויים. נציגי המשרד התרשמו שנעשתה עבודה לטיפול בליקויים. |
| מפעל לייצור טחינה בע"מ | 14.8.2016 **-**לא ניתן למסור מידע בשלב זה מכיוון שהתיק פעיל ובוחנים הגשת כתב אישום |
| מפעל מרינדו בע"מ, מול קבוץ עין גב | ב- 27.10.16 – בעקבות ביקורת וסגירה יזומה נדרש שימוע כי לא היה שינוי, נמצאו מוצרים פגי תוקף ושינויי מבנה, לא עבדו בהתאם לתכנית שנבנתה. אמנם חלק מהליקויים תוקנו אך לגבי היתר סוכם שעל המפעל להחזיר מצב לקדמותו עד לאישור תכנית חדשה ולא מאושר להוציא מוצרים מהמכולה. סוכם שתיערך ביקורת פתע, ואם הליקויים לא יתוקנו – תופעלנה סנקציות משפטיות ללא שימוע נוסף. |
| קייטרינג האיכות שבאוכל, נהריה | ב-21.7.16 – שימוע בעקבות ביקורת קודמת ביחס להתנהלות העסק והמטבח, שימוש בחדר קירור לא לפי הכללים וכיו"ב. סוכם כי תערך ביקורת פתע על מנת לעמוד על השינויים שהוצגו ותהליך העבודה בעסק. ככל שממצאי הביקורת יעלו כי לא תוקנו הליקויים יפעלו סנקציות משפטיות ללא שימוע נוסף. |
| מחלבת מרעי אלואדי, דיר חנא | 13.7.2016 – נדונו ליקויים מדוח ביקורת מיום 15.6.2016. סוכם כי על המחלבה לתקן הליקויים באופן מיידי אחרת יישקל ביטול רישיון יצרן. |
| מפעל אשישות בע"מ, טמרה | 29.5.2016 – שימוע לאחר צו השמדה וצו הפסקה מנהלי. סוכם כי המפעל יישאר סגור בהתאם לצו, לא ייצר ולא ישווק מוצרי בשר עד לקבלת אישור, תישקל הגשת כתב אישום. |
| מפעל סלטי השף בע"מ, מג'דל כרום | 3.4.2016 – בעקבות הימצאות חיידק הליסטריה פעם שלישית בסלטים ובעיות תברואה מביקורת מיום 22.3.2016 והוצאת צווי תפיסה. המפעל הציג את האופן שפועל לתיקון הליקויים. נציגי המשרד התרשמו שיש שיתוף פעולה מצד המפעל אך המפעל לא ייצר עד להגשת תכנית הנדסה ופרשה טכנית מעודכנת ועוד נהלים. אם ימולאו דרישות המשרד – יינתן אישור הפעלה ורישיון יצרן. הובהר כי אם יחזרו על פעולות אסורות/לא יעמדו בדרישות החוק – תישקל הגשת כתב אישום ללא עריכת שימוע נוסף. |
| מפעל רוחל'ה מוצרי מאפה בע"מ, כרמיאל | 29.3.2016 – הוצגו ליקויים מדוח ביקורת 24.3.2016. סוכם כי על המפעל להגיש את כל החומר שנדרש (פרשה טכנית, בקשה לרישיון עסק, תרשימי זרימה, תכנית מים וביוב וסקר סביבתי). תתבצע בקרה נוספת של המשרד ועד לקבלת אישור אין להפעיל את המפעל. |
| אלהנא מסעדה ואירוח כפרי בע"מ, ירכא | 11.2.2016 – שימוע בעקבות שתי ביקורות לא טובות. ניתנו שבועיים לתיקון הליקויים |
| מחוז מרכז | פפדו (קייטרינג), פתח תקווה | הצהרה על סגירה יזומה - 06/01/2016 |
| מזון בזמן (קייטרינג), כפר טרומן | הצהרה על סגירה יזומה - 27/01/2016 |
| פפדו (קייטרינג), פתח תקווה | שימוע צו הפסקה מינהלי - 05/04/2016 |
| מי דיר (מחלבה), כפר נטר | הצהרה על סגירה יזומה - 20/03/2016 |
| שופסל (מרלו"ג), מודיעין | שימוע - הסדרת הליקויים באופן מיידי - 22/05/2016 |
| חפץ דובשנית (קונדיטוריה), פתח תקווה | שימוע - הצהרה על הפסקת ייצור יזומה - 01/06/2016 |
| עוז (אטליז), לוד | הצהרה על סגירה יזומה - 28/06/2016 |
| מרכז המזון (מחסן), בני ברק | הצהרה על סגירה יזומה - 29/06/2016 |
| עינוגי תימניה (קונדיטוריה), רעננה | הצהרה על סגירה יזומה - 24/07/2016 |
| זן ארומה (קייטרינג), עמק חפר | שימוע - הצהרה על הפסקת ייצור יזומה - 01/08/2016 |
| אייל ליפשיץ (מחסן קירור), סתריה | שימוע – (16/08/2016) צו הפסקה מינהלי והארכתו ב8/09/2016 |
| בסט מייסטר (עיבוד עופות), ראשל"צ | שימוע- הצהרה על סגירה יזומה - 30/08/2016 |
| אשכנזי (תבלינים), נוף הקדומים | הצהרה על סגירה יזומה - 14/09/2016 |
| א.ב. איכות בשר (עיבוד בשר), רעננה | שימוע - נוכח בשימוע של מעדני גורמה, התחייב להפסיק פעילות של גורמה בעסק - 08/11/2016 |
| מעדני גורמה (עיבוד בשר), רעננה | שימוע- הצהרה על סגירה יזומה - 08/11/2016 |
| מאמא דלישס (קייטרינג), קרית עקרון | שימוע (07/12/2016) - דחיית המועד ל 22/12 |
| מאמא דלישס (קייטרינג), קרית עקרון | שימוע - ביטול רישיון - 22/12/2016 |
| בראל אלון (מחסן שוקולד), יבנה | שימוע- תיקון ליקויים וביטול רישיון - 25/12/2016 [הוסדר רישיון בהתאם להתחייבות העסק] |
| ציון פארם (תוספי תוזנה), יבנה | הצהרה על סגירה יזומה - 30/11/2016 |
| מחלבת בתיה (מחלבה), בניה | שימוע - עסק ללא רישיון - 01/12/2016 |
| פאן דה שוקולד (קונדיטוריה), נתניה | שימוע- לא התייצב לשימוע, הצהיר על סגירת הפעולה היצרנית -07/12/2016 |
| וקנין ניסים (עיבוד עופות) | הצהרה על סגירה יזומה - 19/12/2016 |

|  |  |  |
| --- | --- | --- |
| מחוז  תל אביב | הקולה סחר תבלינים ופיצוחים בע"מ | הגשת תכנון תוך חידוש ושינוי תהליך הייצור |
| בית קרור תומר ניניו | הפסקת אחסון דגים וביצים, הפסקת פעילות ייצור |
| "קפה טיראן" | הוטלה מגבלה של ייצור בכמות מצומצמת של קפה ארוז מראש |
| חינאווי ייצור מוצרי בשר בע"מ | הוצאת ציוד המאפשר ייצור מוצרים טחונים מתובלים ומתן התראה אחרונה באם יימצא המשך ייצור |
| נפת אשקלון | פורשבוי דיאנה שיווק מוצרי מזון | סגירה יזומה עד תיקון הליקויים |
| מאפיית דואט אשדוד | סגירה יזומה עד לתיקון הליקויים |
| מאפיית דוראל א.ת. עד הלום | סגירה יזומה עד לתיקון הליקויים |
| א.ב.ג סופרמרקט כוכב הצפון רח' הכרם 1255 אשקלון | סגירה יזומה עד תיקון הליקויים |
| עתיד שיווק 2010  בע"מ האורגים 4 אשדוד | סגירה יזומה עד תיקון הליקויים |
| טחינה זהב רח' החרושת קרית מלאכי | סגירה יזומה עד תיקון הליקויים |
| טרוסא אירועים באמת א.ת. כנות | הפסקת יצור סלטים עד לבצוע ניקיון, בדיקות מעבדה וביקורת חוזרת |
| מעדני הטלה והעגל בע"מ א.ת. באר טוביה | דרישה להצגת אישור על פיקוח ציבורי ותיקון הליקויים |
| דגי מהדרין בע"מ ת.ד. 15058 אשדוד | התחייב להפסיק כל פעילות במקום עד לקבלת האישורים המתאימים. |

בכבוד רב,

ענת אילוז, עו"ד

הממונה על חוק חופש המידע